**Katalog greenfield i brownfield poslovnih prostora**

Razvojna agencija SIMORA provodi projekt u sklopu Poduzetničkog impulsa 2013. koji je namijenjen privlačenju investitora, odnosno povećanju kapaciteta na lokalnoj razini za rad s investitorima. SMŽ i RA SIMORA bili su dio projekta Investment Certification Programme for Regions, proveden korištenjem sredstava IPA programa komponente III C, koji je jedan od najkompleksnijih i najvrjednijih ugovora o uslugama financiranih od strane EU, ukupne vrijednosti 3,44 milijuna eura. Završetkom ICPR projekta SMŽ je stekla status regije za  isplativo ulaganje, a djelatnici Županije i SI-MO-RE osposobljeni su za kvalitetniji pristup pregovorima s ulagačima. Znanja i nove vještine koji su stečeni u sklopu projekta, kroz ovaj se projekt prenose na sve subjekte i ključne osobe u Županiji i na jedinice lokalne samouprave koje su zadužene za prihvat investitora. U sklopu projekta održano je niz edukacija u cijeloj Županiji, a poseban dio predstavlja **Katalog greenfield i brownfield poslovnih prostora**. Aplikacija za Katalog je izrađena, te će se on, u suradnji sa jedinicama lokalne samouprave popunjavati svim raspoloživim prostorima, bilo da su to samo zemljišta ili su to pogoni, hale, poslovni prostori. Katalog će biti dostupan na web stranici [katalog.simora.hr](http://simora.us5.list-manage1.com/track/click?u=b73c4d9ca77bca4bd5c76f635&id=01901940a6&e=dd93f254f3) te će tako biti dostupan u svakom trenutku. Ukoliko imate interes za objavu Vašeg prostora u Katalogu, molim da se obratite na 044/544 204 Amir ili katalog@simora.hr